সুৰেইয়া মুলতানিকাৰ

সুৰেইয়া মুলতানিকাৰ (জন্ম ১৯৪০) এগৰাকী পাকিস্তানী গায়িকা৷ তেওঁ লোকগীতৰ গায়িকা হিচাপে বিশেষকৈ কাফিৰ বাবে পৰিচিত।Suraiya Multanikar profile  Retrieved 18 June 2018 তেওঁ পাকিস্তানী ধ্ৰুপদী, অৰ্ধ-ধ্ৰুপদী, গজল, লোক-গীত, কাফি আৰু চলচ্চিত্ৰৰ গীত পৰিবেশন কৰে।

প্ৰাৰম্ভিক জীৱন আৰু পৰিয়াল
পঞ্জাবৰ মুলতানত সুৰেইয়া মুলতানিকাৰৰ জন্ম হৈছিল। শৈশৱৰ পৰাই তেওঁ গায়িকা হোৱাৰ সপোন দেখিছিল। শৈশৱত তেওঁ চলচ্চিত্ৰৰ গীত শুনি আৰু তাৰ সুৰ আৰু গীতৰ অনুশীলন কৰিছিল। পিছলৈ তেওঁ শাস্ত্ৰীয় সংগীতৰ দিল্লী ঘৰৰাণৰ গুলাম নবী খানৰ ওচৰত আনুষ্ঠানিক শিক্ষা গ্ৰহণ কৰে।

১৯ বছৰ বয়সত মুলতানিকাৰে এবাৰ পাকিস্তানৰ প্ৰাক্তন ৰাষ্ট্ৰপতি আয়ুব খানে আয়োজন কৰা এখন সভাত গীত পৰিৱেশন কৰিছিল।

মুলতানিকাৰৰ ৭টা সন্তান ডাঙৰৰ পৰা সৰুলৈকে ক্ৰমে মহম্মদ আলী, ব্ৰিটেইনৰ অস্থিৰোগ বিশেষজ্ঞ; ৰুকাইয়া ছাজ্জাদ; ৰমজান আলী, ছাইষ্টা, ৰাবিয়া, আলিয়া আৰু ৰাহত বানো। তেওঁৰ কনিষ্ঠ কন্যা ৰাহত মুলতানিকাৰো মাতৃৰ দৰেই এগৰাকী লোক-গায়িকা।

কৰ্মজীৱন
ৰেডিঅ' পাকিস্তান
ৰেডিঅ'ত ১৫ বছৰ বয়সত তেওঁ পাকিস্তানী প্ৰবীণ সুৰকাৰ নিয়াজ হুছেইন শ্বামি আৰু আব্দুল হক কুৰেছিয়ে ৰচনা কৰা গীত গাইছিল।Alhamra organizes Kuch Yaadain Kuch Baatain for legendary singers to interact with fans  Daily Times (newspaper), 21 September 2019, Retrieved 26 June 2020 গায়িকা হিচাপে তেওঁ ৰোচন আৰা বেগম, ওস্তাদ চালামত আলী খান, বড়ে ফাতেহ আলী খান আৰু মেহদি হাছানৰ ৰচনাৰ দ্বাৰা অনুপ্ৰাণিত হৈছিল।

চলচ্চিত্ৰ উদ্যোগ
নেপথ্য গায়িকা হিচাপে মুলতানিকাৰৰ কৰ্মজীৱন অল্পকালীন আছিল।

বঁটা আৰু স্বীকৃতি
১৯৫৯: সোণালী বঁটা
১৯৬০: চট্টা গাং বঁটা
১৯৭৫: গুলাম ফৰিদ বঁটা
১৯৮০: গুলাম ফৰিদ বঁটা
১৯৮২: যছন-ই-ফাৰীদ বঁটা
১৯৮১: শ্বাইৰ-ই-মছৰিক বঁটা
১৯৮২: শ্বাইৰ-ই-মছৰিক বঁটা
১৯৮৬: পাকিস্তানৰ ৰাষ্ট্ৰপতিৰ দ্বাৰা প্ৰাইড অৱ পাৰফৰমেন্স বঁটা
২০০০: শ্বাহবাজ বঁটা
২০০২: গুলাম ফৰিদ বঁটা
২০০৮: পাকিস্তানৰ ৰাষ্ট্ৰপতিৰ দ্বাৰা সিতাৰা-ই-ইমতিয়াজ বঁটা

তথ্য সংগ্ৰহ

শ্ৰেণী:পাকিস্তানৰ কণ্ঠশিল্পী